OpenLLM-France/wikimedia huggingface dataset:
# Jarl

Jarl, antzinako eskandinabieraz, konde edo duke tituluaren baliokidea da (ingelesez earl).
Eskandinabiar mitologian, Jarl Rigaren (Heimdal) eta Modirren (odolik garbiena). Rigak, Jarli, runei eta beste magia batzuei buruz hitz egiten dio, baita txorien hizkuntzari buruz ere. Jarlek, orduan, zenbait gizon bildu eta zenbait lurralde konkistatu zituen. Ondoren, Emarekin ezkondu zen, norekin hamaika seme-alaba izan zituen, eskandinaviar gizarteko gerlarien arbasoak.
Earl, Ingalaterrak, herrialde hau Kanuto II.a Danimarkakoa daniar erregeak konkistatu ondoren hartutako noblezia titulu bat da. Titulu honek, hasiera batean, sir edo kondeen gobernariak izendatzen zituen. XIX. mendean, titulu hau, soilik ohorezkoa da, eta ez du inongo funtziorik.

## Kanpo estekak

* Datuak: Q40403
# Jarlita

Jarlita haluro motako minerala da.

## Ezaugarriak

Jarlita haluro mineralaren formula kimikoa hau da: ${\ce {Na(Sr,Na)7MgAl6F32(OH,H2O)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 - 4,5 da.

## Erreferentziak

* 1 2 (Ingelesez) «Jarlite: Mineral information, data and localities.» www.mindat.org (Noiz kontsultatua: 12-05-2019).
# Jarmina

Jarmina (Jahrmein edo Hermann alemanez, hungarieraz Járomnaszentmiklós, serbieraz Јармина) Kroaziako ekialdeko udala da, Eslavonian, Vukovar-Syrmia eskualdean.

## Historia

Historikoki Eslavoniako lurraldea izan da. Hala ere, Bigarren Mundu Gerra baino lehen biztanle gehienek alemanieraz hitz egiten zuten; Danubioko suabiarrak edo Donauschwaben bezala ezagutzen zitzaien. 2011ko zentsoan 2.458 biztanle zeuden eta horietatik % 99,27 kroatak ziren.
Kroaziako Independentzia Gerran hildakoei eskainitako monumentua du; bertan gerran hildako hamabost pertsonen izenak jaso ziren.

## Kanpo estekak

* (Kroazieraz): Udalaren webgune ofiziala.
* Datuak: Q1277225
* Multimedia: Jarmina / Q1277225
# Jarmo

Jarmo (Qal'at Jarmo) Iraken dagoen gune arkeologiko aurrehistoriko bat da, Zagros mendien oinetan. Itsasoaz gaindi 800 metroko altuera dago, haritz eta pistatxo gune batean. K.a. 7090. urtean bertan nekazaritza komunitate bat ezarri zen. Jeriko eta Anatoliako Çatal Hüyükeko aztarnategien garai berean bizi izan zen jendea bertan.

## Kanpo estekak

* Datuak: Q1000577
* Multimedia: Jarmo / Q1000577
# Johann Trollmann

Johann Wilhelm Trollmann, “Rukeli“ ("zuhaitz indartsua" erromanieraz) izenaz ezaguna, (Wilsche, 1907ko abenduaren 27a - Neuengamme, 1944ko apirilaren 9) boxeolari alemaniarra izan zen. Jatorri ijitoa zuen eta 1920. hamarkdan ospetsua izan zen Alemanian. Ijito izateagatik nazien politika arrazistak pairatu zituen. Erregimen naziak, lehenik, 1933an lortutako pisu erdi astuneko titulu alemaniarra kendu zion, eta hamar urte geroago Neuengammeko kontzentrazio-esparruan hil zuten.

## Naziek eraila

Hirugarren Reichak ijitoen aurka egindako arraza-jazarpenak, bere karrera ez ezik, bere bizitza ere hondatu zuen. 1939an Wehrmachtek deitu zion armadara; Alemaniako armadan izena emanda, Errusiako frontera bidali zuten. Hala ere, 1941ean Alemaniara itzuli zenean, Gestapok Neuengammeko kontzentrazio esparruan sartu zuen, Hanburgotik gertu.
1944ko otsailaren 09an, Johann Trollmann boxeolari ijitoa hil zuten naziek Neuengammeko esparruan. Johann Trollmann zuen izena eta romani jatorrikoa zen. 1933an Alemaniako pisu erdi-astunen txapedun izan zen, nahiz eta erregimen naziak titulua kendu zion. Berriro borrokatzera deitu zuten, baina bere estiloari uko egin ezean lizentzia kentzeko mehatxupean. Trollmann ilea horiz tindatuta eta azala talko-hautsez zurituta azaldu zen, ariar arraza karikaturizatuta. 1942an atxilotu zuen Gestapok ijitoen aurkako operazio batean. Kontzentrazio esparruan ofizialen aurka borrokatzera behartzen zuten umiliatu asmoz, eta Emil Cornelius izeneko kapoari borrokaldia irabazi ostean, honek kolpeka hil zuen; beste bertsioen arabera tiroz erail zuten. Romani herriaren martirietako bat da.

## Erreferentziak

* ↑ http://blogs.20minutos.es/quefuede/2013/04/26/quien-fue-johann-trollmann-la-tragica-historia-de-rukeli/

## Bibliografia

* Jitka Votavová: “Rukeli”, or Prisoner Number 9841: Boxing champion Johann Trollmann was yet another victim of forced sterilization and racialization (Romea.cz, 2022ko irailak 9).

## Kanpo estekak

* Datuak: Q77673
* Multimedia: Johann Trollmann / Q77673
# Johann Wilhelm Ludwig Gleim

Johann Wilhelm Ludwig Gleim (Ermsleben, 1719 – Halberstadt, 1803) alemaniar idazlea izan zen. Versuch in scherzhaften Liedern (1744-1745, Kantu eta oda berriak) lehen liburuak eskola anakreontikoaren buruan jarri zuen. Haren obra nagusia Preussische Kriegslieder von einem Grenadier (1756-1757, Prusiar soldadu baten gerra-kantuak) izan zen, Frederiko II.aren guduetan oinarrituta idatzitako poema abertzaleen bilduma.

## Obra

* Versuch in Scherzhaften Liedern 2. Tle, Bln. 1744-1745
* Freundschaftliche Briefe, Bln. 1746
* Romanzen, 1756, 1756-1757
* Preußische Kriegslieder in den Feldzügen 1756 und 1757 von einem Grenadier
* Lieder, Fabeln und Romanzen,, 1758
* Lieder nach dem Anakreon, von dem Verfasser des Versuchs in Scherzhaften Liedern, 1766
* Neue Lieder. Von dem Verfasser der Lieder nach dem Anakreon, 1767
* Briefe von den Herren Gleim und Jacobi, 1768
* Sinngedichte. Als Manuscript für Freunde, 1769
* Oden nach dem Horatz, 1769
* Lieder für das Volk, Halberstadt, 1771
* Gedichte nach den Minnesingern [...] Berlin 1773
* Halladat oder Das rothe Buch. Hamburgo 1774;
* Fabeln, 1786
* Das Hüttchen Halberstadt 1794

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q64364
* Multimedia: Johann Wilhelm Ludwig Gleim / Q64364
# Johann Wilhelm Ritter

Johann Wilhelm Ritter (Samitz, Silesia, Prusia, 1776ko abenduaren 16a - Munich, Bavariako Erresuma, 1810eko urtarrilaren 23a) alemaniar fisikaria izan zen.

## Biografia

1798an frogatu zuen metalak ordena berean sailka daitezkeela, herdoiltzeko duten gaitasunaren edo dituzten ezaugarri elektrikoen arabera. 1803an, elektrodoak pila batean polarizatzen direla frogatu zuen. Espektroskopiaren alorrean, erradiazio ultramorea aurkitu zuen, zilar nitratoz estaliriko xafla baten belztea aztertu ondoren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q58868
* Multimedia: Johann Wilhelm Ritter / Q58868
# Johann Schöll

Johann Schöll (Mörbisch am See, Austria, 1957ko urriaren 23a), futbol jokalari-ohi eta entrenatzaile austriarra da. Erdilari postuan jokatzen zuen.

## Ibilbidea

Kirol ibilbidea herriko taldean hasi zuen eta 1974an Siegendorf taldera joan zen. 1978an Austriako Bundesligako Admira Wacker taldeak fitxatu zuen eta bi denboraldi egin zituen bertan. 31 partida jokatu zituen eta gol bat ere sartu zuen.
1980an SC Eisenstadt taldeak fitxatu zuen eta beste sei denboraldi egin zituen lehen mailan. Talde honekin lortu zuen titulu bakarra, 1984ko Mitropa Kopa hain zuzen ere. Ligaxka eran jokatu zen eta Eisenstadt txapeldun izan zen FC Prishtina talde kosovarraren, FK Teplice txekiarraren eta Vasas Budapest hungariarraren aurretik.
1987an Eisenstadtek maila galdu zuen eta bigarren mailan denboraldi bat egin ondoren Schöll bere herriko taldera itzuli zen, Mörbischera.
Ondoren hainbat talde entrenatu zituen:
* SC Eisenstadt (1991-92)
* Baumgarten (1993-94)
* Mattersburg II (2003-04)
* FC Winden (2010-22)
* Baumgarten (2012-13)
* Oberpetersdorf (2014-15)

## Estatistikak

Hauek dira Johann Schöll-ek Austriako Bundesligan izandako estatistikak:
| Kluba | Urtea | Partidak | Golak |
| Admira Wacker | 1978-1980 | 31 | 1 |
| SC Eisenstadt | 1980-1987 | 132 | 5 |

## Erreferentziak

* ↑ (Ingelesez) «Johann Schöll - Player profile» www.transfermarkt.com (Noiz kontsultatua: 2022-03-04).
* ↑ Der letzte Cup · ballesterer. (Noiz kontsultatua: 2022-03-04).
* ↑ (Ingelesez) «Johann Schöll - Manager profile» www.transfermarkt.com (Noiz kontsultatua: 2022-03-04).
* ↑ (Ingelesez) «Johann Schöll - Detailed stats» www.transfermarkt.com (Noiz kontsultatua: 2022-03-04).

## Kanpo estekak

* Datuak: Q111095293
# Johann Strauss I.a

Johann Baptist Strauss I.a (Johann Strauß edo "Johann Strauss"; Viena, 1804ko martxoaren 14a – Viena, 1849ko irailaren 25a) austriar musikagilea, orkestra-zuzendaria eta biola-jotzailea.
Lanner Laukoteko biola-jotzailea izan zen 1825. urtera arte. Urte hartatik aurrera, musikagintzan eta zuzendaritzan hasi zen. Kontzertuak eman zituen Alemanian eta Ingalaterran. 1845. urtetik aurrera, Vienako gorteko dantzen zuzendari izan zen. Vienako bals ospetsuaren sortzailea izan zen. 150 bat bals idatzi zituen. Haren semeak, Johann, Josef eta Eduard, musikagile eta musikariak izan ziren.

## Obra
### Balsak

* Täuberln-Walzer op. 1 (1827)
* Wiener Karneval op. 3 (1828)
* Kettenbrücke-Walzer op. 4 (1828)
* Tivoli-Rutsch Walzer op. 39 (1830)
* Das Leben ein Tanz oder Der Tanz ein Leben! op. 49
* Elisabethen-Walzer op. 71
* Philomelen-Walzer op. 82
* Paris-Walzer op. 101 (1838)
* Huldigung der Königin Victoria von Grossbritannien op. 103
* Wiener Gemüths-Walzer op. 116 (1840)
* Lorelei Rhein Klänge op. 154 (1843)

### Polkak

* Seufzer-Galopp op. 9
* Chineser-Galopp op. 20
* Einzugs-Galopp op. 35
* Sperl-Galopp op. 42
* Fortuna-Galopp op. 69
* Jugendfeuer-Galopp op. 90
* Cachucha-Galopp op. 97
* Indianer-Galopp op. 111
* Sperl-Polka op. 133
* Beliebte Annen-Polka op. 137
* Piefke und Pufke Polka op. 235

### Martxak

* Radetzki martxa

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Johann Strauss Sr. - Biografia
* Datuak: Q184178
* Multimedia: Johann Strauss I / Q184178
# Johann Schobert

Johann Schobert (Silesia, 1720 - Paris, 1767ko abuztuaren 28a) alemaniar musikagilea eta klabe-jotzailea izan zen.
1762. urtean Parisen hartu zuen bizilekua, eta gorteko klabe-jotzaile egin zen. Garai hartako klabe-jotzailerik bikainena, eta klaberako idatzi zuen musikagilerik ospetsuena izan zen. Eragina izan zuen Mozarten lehenengo lanetan. Lan aipagarriak ditu: opera komiko bat; sonatak eta kontzertuak klaberako; biolin eta klabe sonatak; klaberako ganbera musika. Hura eta bere ahaide guztiak hil ziren onddo pozoitsuak jan ondoren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q550279
* Multimedia: Johann Schobert / Q550279
# Johann Stamitz

Johann Wenzel Anton Stamitz —jaiotza izena: Jan Václav Antonín Stamic (Deutschbrod, Bohemiako Erresuma, 1717ko ekaina - Mannheim, Palatinatua, 1757ko martxoaren 27a) txekiar musikagilea eta biolinista izan zen. Aitarekin ikasi zuen biolina jotzen. 1745. urtetik aurrera Mannheimgo gorteko musika-zuzendaria eta orkestrako zuzendaria izan zen. "Mannheimgo Eskola" izenekoaren sortzaile izan zen. Eskola horren bitartez XVIII. mendeko orkestrarako musika-moldaketa eta sinfoniaren aurrerabidea bultzatu zituen. Sinfoniagile eskola horrek eragin handia izan zuen Mozartengan. Berrogeita hamar sinfonia, hamabi kontzertu biolinerako, eta sonatak biolinerako idatzi zituen, besteak beste. Stamitzen semeak ere, Karl Philip eta Anton Thadäus, musikagileak eta biolin-jotzaileak izan ziren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q156033
* Multimedia: Jan Václav Stamic / Q156033
# Johann Theile

Johann Theile (Naumburg, 1646ko uztailaren 29a - 1724ko ekainaren 24a) alemaniar musikagilea izan zen.
H. Schützen ikasle izan zen Weissenfelsen. Irakasle-lanetan aritu zen Stettinen eta Lübecken. Gottorpeko (Holstein) dukearen kaperako maisu izan zen (1673-1675). Geroago, Wolfenbütteleko (1685) eta Merseburgeko (1691) kaperetako zuzendari izan zen, baina azkenean Naumburgen hartu zuen berriz ere bizilekua. Nekaldi bat Mateo santuaren arabera (1673), mezak, kantatak, musika-tresnetarako lanak eta kontrapuntuari buruzko lanak idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q686557
* Multimedia: Johann Theile / Q686557
# Jerónimo Martins

Jerónimo Martins SGPS, SA portugaldar korporazio multinazionala da, supermerkatuak kudeatzen dituena. Jerónimo Martinsek 1792an sortu zuen eta, egun, 4.400 denda baino gehiago ditu Portugalen (Pingo Doce eta Recheio kateak), Polonian (Biedronka katea) eta Kolonbian (Ara katea). Bere egoitza nagusia Lisboan dago.

## Kanpo estekak

* Datuak: Q1688026
# Jerónimo Anchuela

Jerónimo Anchuela Martín (Daroca, c. 1706 - Iruñea, 1763ko uztailaren 11) aragoiar inprimatzailea izan zen, XVIII. mendean Iruñean lan egin zuena. José Joaquín Martínezen inprentan ikasi eta 1736an berea ireki zuen. Hogei urtetan 24 liburu argitaratu zituen, tartean bi euskaraz (Jerónimo Dutari jesuitarena eta José Antonio Mikelestorena apaizarena).

## Liburuen ekoizpena

* Jerónimo Anchuela inprimategiaren liburuen ekoizpena (1736-1753)
* Datuak: Q60970606
# Jerónimo Ortiz de Urbina

Jerónimo Ortiz de Urbina Jungitu (Gasteiz, Araba, 1824 – Valladolid, 1909) arabar arkitektoa izan zen. San Fernandoko Arte Ederren Errege Akademian ikasitakoa, Valladoliden hasi zen lanean eta bertoko arkitekto nagusienetariko bat bilakatu zen, askotan Antonio Ortiz de Urbina semearekin lan egiten.
* Datuak: Q25342532
* Multimedia: Jerónimo Ortiz de Urbina / Q25342532
# Jerónimo Zurita

Jerónimo Zurita Castro (Zaragoza, 1512ko abenduaren 4a-ib., 1580ko azaroaren 3a) espainiar historialaria izan zen. Alcalá de Henaresen ikasi eta Barbastron aritu zen magistratu. Gero Inkisiziorako lan egin zuen Aragoiko kronikari izendatu zuten arte.

## Lanak

* Anales de la Corona de Aragón (1562-1580)
* Indices rerum ab Aragoniae regibus gestarum (1578)
* Progresos de la Historia en el reino de Aragón (1580)
* Historia del rey don Fernando el Católico
* Enmiendas y advertencias en las crónicas de los reyes de Castilla que escribió don López de Ayala (1683)
* Datuak: Q727313
* Multimedia: Jerónimo Zurita / Q727313
# Jerôme Bonaparte

Jerôme Bonaparte (Ajaccio, Korsika, 1784ko azaroaren 15a - Villegenis, Frantzia, 1860ko ekainaren 24a) Napoleon I.aren anaia izan zen. Westfaliako errege egin zen 1807an, baina 1814. urtean utzi behar izan zuen agintea, ezinak gaindituta. Waterlooko guduaren ondoren, bere emazte Catherine Wurtenbergen aitaren ondora jo zuen. Parisen, 1848an, Luis Napoleon ilobaren mesedeak irabazi, eta Frantziako marexal (1850) eta Frantziako Senatuko lehendakari (1852) izendatu zuten Jerôme Bonaparte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q151087
* Multimedia: Jérôme Bonaparte / Q151087
# Jerónimo Gómez

Jeronimo Gomez Ortigosa (Los Arcos, 1957ko abuztuaren 9a) UPNko politikaria da.
Politikagintzan herrian hasi zen, 1995etik zinegotzia baita. Hala ere, 2000ko abenduan, Jose Mari Blasco alkatea zendu zen, eta Jeronimo Gomezek ordezkatu zuen. Hortik aurrera alkatea izan da. Gainera, 2007ko hauteskundeetan Nafarroako Parlamentuko kide hautaturik suertatu zen.

## Kanpo estekak

Urantziako alkate bihurtuta
* Datuak: Q12260335
# Jerónimo Martínez de Ripalda

Jerónimo Martínez de Ripalda (Teruel, 1536 – Toledo, 1618) espainiar josulaguna izan zen. Exposición breue de la doctrina christiana katixima ospetsuaren katixima izan zen, euskarara ere itzuli zena. Euskal Herriko arbasoak zituen.

## Kanpo estekak

* Capanagaren doctrinea, Liburuklik webgunean.
* Datuak: Q2839450
* Multimedia: Jerónimo de Ripalda / Q2839450
# Jerónimos (Madril)

Jerónimos, Espainiako Madril hiriburuko auzo bat da, Retiro barrutian. Hiriko 35. auzoa da.

## Ondarea

* Retiroko parkea

## Kanpo estekak

* Datuak: Q10306766
* Multimedia: Jerónimos neighborhood, Madrid / Q10306766
# Jerônimo Monteiro

Jerônimo Monteiro Brasilgo udalerri bat da, Espírito Santo estatuan kokatua. 10.879 biztanle ditu 161,98 km²ko eremuan.

## Ikus, gainera

* Espírito Santo

## Kanpo estekak

* Datuak: Q1806739
* Multimedia: Jerônimo Monteiro / Q1806739
# Johan Bojer

Johan Bojer (Orkdal, 1872ko martxoaren 6a - Asker 1959ko uztailaren 3a) norvegiar kontalari eta eleberrigilea izan zen.
Oso kontalari ona izan zen. Eleberri ospetsuenak: Den store hunger (1916, Gose handia), garaiko joera errealistak eta erlijio-ideiak uztartzen dituen lana; Den siste Viking (1921, Azken bikingoa), Lofoten uharteetako bakailao-arrantzaleen bizitza erakusten duen eleberri bizia; eta Folk ved sjøen (1929, Itsas herria), jende xehearen pobreziari buruzkoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q553955
* Multimedia: Johan Bojer / Q553955
# Johan Cruyff Arena

Johan Cruyff Arena (nederlanderaz: Johan Cruijff Arena ˈjoːɦɑn ˈkrœyf aːˌreːnaː ahoskatua; ofizialki Johan Cruijff ArenA idatzia), lehen Amsterdam ArenA deitua, Herbehereetako Amsterdam hiriburuan dagoen estadio bat da. Eredivisie Futbol Ligako Amsterdamgo Ajax taldearen jokaleku eta egoitza delarik. Bertan, Herbehereetako futbol selekzio nazionalak etxeko nazioarteko partiduak jokatu ohi ditu, bai eta Europako Amerikar Futbol Ligako Amsterdam Admirals taldeak ere.
1996ko abuztuaren 14an inauguratu zen, estadioa diseinatu zuten arkitektoak Rob Schuurman eta Sjoerd Soeters izan zirelarik. Europan teilatu edo estalki bilkorra izan zuen lehenbiziko eraikina izan zen. Herbehereetan edukiera handiena duen estadioa da, 52.960 ikusleentzako edukiera duelarik. UEFAk elite (kategoria 4) gisa sailkatua du.

## Iruditegia

* Barnealdea.
* Kanpoaldetik.
* Kanpoaldea.
* Barnealdea.

## Kanpo estekak

* Amsterdam Arena estadioaren webgunea (Nederlanderaz) (Ingelesez)
* Amsterdamgo Ajax futbol taldearen webgunea (Nederlanderaz) (Ingelesez)
* Datuak: Q207109
* Multimedia: Johan Cruijff ArenA / Q207109
# Johan Adam Cronstedt

Johan Adam Cronstedt kondea (1749ko azaroaren 12a-1836ko otsailaren 21a) Suediako jenerala izan zen. Östergötland konderriko gobernadorea izan zen. nagusia eta Östergötland konderriko gobernadorea izan zen. 14 urterekin Errusia Suedia arteko Gerran parte hartu zuen (1788-1790). Bere herriko Armadaren nagusia izan zen, bestetik, Finlandiako Gerran. Hori Suedia eta Errusiar Inperioaren arteko gerra izan zen, 1808ko otsailetik 1809ko irailera iraun zuena. Gerra ondorio bezala, Finlandia, Errusia Inperialaren esku gelditu zen eta dukerri bat osatzera pasa zen.

## Kanpo estekak

* Datuak: Q3082830
* Multimedia: Johan Adam Cronstedt / Q3082830
# Johan Bruyneel

Johan Bruyneel (Izegem, 1964ko abuztuak 23) txirrindulari ohi belgiar bat da, profesionala 1989 eta 1998 artean, denbora horretan 29 garaipen lortu zituelarik.
1996an Atlantako Olinpiar Jokoetan parte hartu zuen.
Errodadore ona, bere palmaresean Frantziako Tourrean lortutako bi garaipen ditu, lasterketa honetan behin 7. amaitzea lortu zuelarik. Espainiako Vueltan ere lortu zuen etapa garaipen bat, lasterketa honetan 3. postuan amaitzea lortuz.
Bere karrera profesionala amaitu ostean, Johan Bruyneel Us Postal taldeko kirol zuzendari bihurtu zen, talde honetan Tourra zazpi aldiz irabazi duen Lance Armstrongek korritu zuelarik, baita Espainiako Vuelta hiru aldiz irabazi duen Roberto Herasek ere. Talde honetan ere (Discovery Channel izenarekin) Frantziako Tour bat irabazi zuen Alberto Contadorrekin. Paolo Savoldellik bere bigarren giroa Johan Bruyneelen agindupean lortu zuen 2005ean.
2007an, eta US Postalen ondorengoa zen Discovery Channel desagertu ondoren, Astana taldearen manager orokor bihurtu zen.
2009ko uztailak 23an, Lance Armstrongek "sortu" zuen RadioShack taldeko zuzendari izatera pasa zen, RadioShack taldearen babesle nagusia den enpresa estatubatuar bat delarik.

## Palmaresa

1988
* EEEko Tourreko etapa bat.
1989
* Suitzako Itzuliko 2 etapa
* EEEko Tourreko etapa bat.
1990
* EEEko Tourra.
1991
* 2. Euskal Herriko Itzulian eta etapa 1
* Midi Libreko etapa 1
* Frankfurteko Sari Nagusia
1992
* Espainiako Itzuliko etapa bat
* Nazioen Sari Nagusia
* Placci Kopa
1993
* Frantziako Tourreko etapa 1
* Setmana Catalanako etapa 1
1995
* Frantziako Tourreko etapa 1
* Midi Libreko etapa 1
* 2. Eddy Merckx Sari Nagusian
* 3. Espainiako Vueltan.
1996
* 3. Belgikako errepide txirrindularitzako txapelketan.
1997
* Flèche Namuroise

## Taldeak

* SEFB (1989)
* Lotto (1990-1991)
* ONCE (1992-1995)
* Rabobank (1997)
* ONCE (1998)
* Datuak: Q437445
* Multimedia: Johan Bruyneel / Q437445
# Johan Claassen

Johannes Theodorus Claassen (Prince Albert, Lurmutur Mendebaldea, 1929ko irailaren 23a - Pretoria, 2019ko urtarrilaren 6a) hegoafrikar errugbi entrenatzaile era errugbilaria izan zen, bigarren lerroko moduan aritzen zena. 1955 eta 1962 bitartean Hegoafrikako errugbi selekzioan 28 aldiz jolastu zuen eta 1958an selekzioaren kapitaina bihurtu zen. 1968 eta 1971 bitartean selekzioaren entrenatzailea izan zen. Unibertsitateko eta ikerketa biblikoko irakaslea izan zen ere.
# Juan Pablo Lojendio Pardo-Manuel de Villena

    Artikulu hau semeari buruzkoa da; beste esanahietarako, ikus «Juan Pablo Lojendio».
Juan Pablo Lojendio Pardo-Manuel de Villena (Donostia, 1950eko abuztuaren 31) aitorenseme espainiarra, 2006tik Arévalo del Reyko dukea da.

## Datu biografikoak

María Consuelo Pardo-Manuel Villena Verástegui eta Juan Pablo Lojendio Irure haren gurasoak ziren. Haren aita Espainiako enbaxadorea Kuban izan zen; kargu horretan nahiko ospea lortu zuen, 1960an, telebistan, Fidel Castrorekin arazo bat izan ondoren, uhartetik kanporatua izan zenean.
1976ko azaroaren 23an, Rosario Pérez-Yarza Márquezekin ezkondu zen, Grimaldi Dukeen biloba dena. 2006an bere amak dukerriaren titulua eman zion.

## Erreferentziak

* ↑ http://dbe.rah.es/biografias/47363/juan-pablo-de-lojendio-e-irure
* ↑ https://www.boe.es/diario_boe/txt.php?id=BOE-A-2006-3846

## Kanpo estekak

* Datuak: Q5951902
# Juan Pablo Rojas Paúl

Juan Pablo Rojas Paúl (1826ko azaroaren 26a - 1905eko uztailaren 22a) Venezuelako presidentea izan zen 1888tik 1890era. 50 urtean, prozedura konstituzionalaren bidez aukeratu zuten lehen presidente zibila izan zen, eta behar bezala amaitu ahal izan zuen bakarra, 74 urte geroago.
* Datuak: Q2497578
* Multimedia: Juan Pablo Rojas Paúl / Q2497578
# Juan Pablo Lojendio Irure

    Artikulu hau aitari buruzkoa da; beste esanahietarako, ikus «Juan Pablo Lojendio».
Juan Pablo Lojendio Irure (Donostia, 1906ko maiatzaren 17a - Erroma, 1973ko abenduaren 13a) gipuzkoar noble eta diplomazialaria izan zen.
1936ko hauteskunde orokorretan CEDAren zerrendetan aurkeztu arren, ez zuen eskainurik lortu. Gerra Zibila eta gero, Europan eta Ameriketan Espainiako enbaxadorea izan zen. Fidel Castrorekin eztabaidatu ondoren, Kubatik egotzi zuten.

## Lanak

* El hecho histórico vasco en la unidad imperial de España (Madril, 1935)
* Discursos a los vascos de América (Buenos Aires, 1937)

## Erreferentziak

* ↑ «El español que retó a Castro» La Vanguardia 2016-11-28.
* Datuak: Q5951899
* Multimedia: Juan Pablo de Lojendio e Irure / Q5951899